2016. gada 20.decembrī Noteikumi Nr. 852

Rīgā (prot. Nr. 69 56. §)

**Grozījumi Ministru kabineta 2012. gada 22. maija noteikumos Nr. 361 "Dabas resursu nodokļa piemērošanas noteikumi transportlīdzekļiem"**

Izdoti saskaņā ar

[Dabas resursu nodokļa likuma](http://likumi.lv/ta/id/124707-dabas-resursu-nodokla-likums)

[7. panta](http://likumi.lv/ta/id/124707-dabas-resursu-nodokla-likums#p7) otrās daļas 1., 2., 3., 4. un 5. punktu,

desmitās daļas 1. un 2. punktu,

[26. panta](http://likumi.lv/ta/id/124707-dabas-resursu-nodokla-likums#p26) otrās daļas 1. un 2. punktu

un [27. panta](http://likumi.lv/ta/id/124707-dabas-resursu-nodokla-likums#p27) piekto daļu

1. Izdarīt Ministru kabineta 2012. gada 22. maija noteikumos Nr. 361 "Dabas resursu nodokļa piemērošanas noteikumi transportlīdzekļiem" (Latvijas Vēstnesis, 2012, 83. nr.; 2013, 164. nr.; 2016, 184. nr.) šādus grozījumus:

1.1. aizstāt noteikumu tekstā vārdus "fonda administrācija" (attiecīgā locījumā) ar vārdu "dienests" (attiecīgā locījumā);

1.2. izteikt 10.4. apakšpunktu šādā redakcijā:

"10.4. informācijas ievietošanu savā tīmekļa vietnē par nolietotu transportlīdzekļu savākšanas vietām un to darba laiku. Apsaimniekotājs savā tīmekļa vietnē norāda tikai tās nolietotu transportlīdzekļu savākšanas un pieņemšanas vietas, kurās transportlīdzekļu savākšanu un pieņemšanu nodrošina pats vai apsaimniekotājs, ar kuru noslēgts līgums par šā pakalpojuma sniegšanu. Paziņojumu par to, kur pieejama informācija par nolietotu transportlīdzekļu savākšanas vietām, apsaimniekotājs nosūta Valsts vides dienestam (turpmāk – dienests) un attiecīgām pašvaldībām, kas nodrošina paziņojumā norādītās informācijas ievietošanu savās tīmekļa vietnēs.";

1.3. svītrot 11.1. apakšpunktā vārdus "ministrijai adresētu";

1.4. svītrot 12.1. apakšpunktā vārdus "ministrijai adresētu";

1.5. izteikt 16., 17. un 18. punktu šādā redakcijā:

"16. Dienests pieņem lēmumu piemērot atbrīvojumu no nodokļa samaksas Administratīvā procesa likumā noteiktajā termiņā pēc šo noteikumu [11.](http://likumi.lv/doc.php?id=248258#p11) vai [12. punktā](http://likumi.lv/doc.php?id=248258#p12) minēto dokumentu saņemšanas, ja dienests izvērtējis dokumentu atbilstību šo noteikumu prasībām, kā arī apsaimniekošanas sistēmas atbilstību iesniegtajam plānam (plānā norādīto nolietoto transportlīdzekļu savākšanas vietu esība, šo vietu darbības atbilstība normatīvajiem aktiem par prasībām atkritumu savākšanas, pārkraušanas, šķirošanas vai uzglabāšanas vietām, līgumi par nolietotu transportlīdzekļu pieņemšanu vai savākšanu, ja tādi norādīti plānā).

17. Ja nodokļa maksātāja vai apsaimniekotāja iesniegtie dokumenti ir nepilnīgi, dienests rakstiski informē par to nodokļa maksātāju vai apsaimniekotāju, kurš iesniedzis dokumentus. Ja nodokļa maksātājs vai apsaimniekotājs divu nedēļu laikā neiesniedz trūkstošo informāciju dienestā vai iesniedz nepilnīgu informāciju, dienests pieņem lēmumu par atteikumu piemērot atbrīvojumu no nodokļa samaksas.

18. Dienests lēmumā par atbrīvojuma piemērošanu norāda laikposmu, uz kādu piešķirts atbrīvojums no nodokļa samaksas. Atbrīvojumu piešķir uz laikposmu, ne ilgāku par trim gadiem. Dienests informāciju par pieņemto lēmumu un noslēgto apsaimniekošanas līgumu ievieto elektroniski transportlīdzekļu un to vadītāju valsts reģistrā.";

1.6. aizstāt 20. punktā vārdu "ministrija" (attiecīgā locījumā) ar vārdu "dienests" (attiecīgā locījumā);

1.7. izteikt 25. punktu šādā redakcijā:

"25. Nodokļa maksātājam vai apsaimniekotājam ir pienākums pēc nodokli administrējošo valsts iestāžu pieprasījuma uzrādīt dokumentu oriģinālus, kuri apliecina plānā iekļautās informācijas patiesumu, un pārskatā norādīto dokumentu oriģinālus (tai skaitā līgumus, apliecinājumus par komersantu savākto, pieņemto un pārstrādāto vai reģenerēto nolietoto transportlīdzekļu apjomu konkrētā laikposmā).";

1.8. aizstāt 31. punktā vārdu "ministrijas" ar vārdu "dienesta";

1.9. izteikt 37. punkta trešo teikumu šādā redakcijā:

"Ja triju darbdienu laikā pēc brīdinājumā norādītā termiņa beigām dienests attiecīgo informāciju nav saņēmis vai iesniegtā informācija nav objektīva, tas pieņem lēmumu par apsaimniekošanas līguma izbeigšanu un informē par to ministriju.";

1.10. izteikt 1. pielikumu šādā redakcijā:

"1. pielikums

Ministru kabineta

2012. gada 22. maija

noteikumiem Nr. 361

**Iesniegums par atbrīvojumu no dabas resursu nodokļa samaksas par transportlīdzekļiem**

Valsts vides dienestam

Lūdzu Valsts vides dienestu piešķirt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(komersanta nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vienotais reģistrācijas numurs, juridiskā adrese)

atbrīvojumu no dabas resursu nodokļa samaksas par transportlīdzekļiem laikposmam no 20\_\_. gada \_\_\_\_.\_\_\_\_\_\_\_\_\_ līdz 20\_\_. gada \_\_\_\_.\_\_\_\_\_\_\_\_\_\_.

Iesniegumam pievienotā plāna \_\_\_\_ daļā sniegtā informācija ir komerc­noslēpums.

Apliecinu, ka plānā norādītā informācija ir pilnīga un patiesa.

Pielikumā:

Nolietotu transportlīdzekļu apsaimniekošanas plāns laikposmam no 20\_\_\_. gada \_\_\_.\_\_\_\_\_\_\_\_\_ līdz 20\_\_\_. gada \_\_\_.\_\_\_\_\_\_\_\_\_\_ uz \_\_\_ lapām.

\_\_\_\_\_\_\_\_\_\_\_\_\_\_\_\_

(datums1)

Vadītājs vai paraksttiesīgā persona

|  |  |  |  |  |
| --- | --- | --- | --- | --- |
|  |  |  |  |  |
| (amats) |  | (vārds, uzvārds) |  | (paraksts1) |

Z. v.1

Piezīme. 1Dokumenta rekvizītus "datums", "paraksts" un "zīmoga vieta" ("Z. v.") neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.";

1.11. aizstāt 3. pielikuma ievaddaļā vārdus "Latvijas vides aizsardzības fonda administrācijai" ar vārdiem "Valsts vides dienestam";

1.12. aizstāt 6. pielikuma 7. punktā vārdus "Latvijas vides aizsardzības fonda administrāciju" ar vārdiem "Valsts vides dienestu".

2. Noteikumi stājas spēkā 2017. gada 1. janvārī.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards